Bridgefestivaler | bridge.no
Bridge.no Bridgefestivaler
Norsk Bridgeforbund arrangerer årlig flere bridgefestivaler - både for elitespillere og hobbyspillere.
Norsk Bridgefestival er vårt største arrangement og har på det meste over 200 bord i sving samtidig. Her spilles det både Norgesmesterskap i mange ulike klasser, men også flere "korte" en-sesjoners turneringer hver eneste dag. På kvelden samles man til noe godt å spise og sosial omgang, og gjerne en kveldsturnering for de som ikke har fått nok i løpet av dagen.
I både november og januar arrangerer vi festivaler i segmentet Bridge for Alle på Tenerife. Her er det spilling fra 16:00 til ca 19:30 hver dag unntatt søndag, og fredag-lørdag arrangeres det hovedturnering. På dagtid nyter de fleste solen, deltar på undervisning eller reiser rundt på den vakre øya. For de som ikke får nok arrangeres det Facit-bridge på hotellets takterasse hver dag.
På våren er turen kommet til Storefjell. Bridge for Alle tar da turen til det norske høyfjellet, og deltakerne kan nyte den vakre naturen og ikke minst Storefjells berømte mat. Alt til uslåelige priser.